**SVETOZÁR HURBAN VAJANSKÝ**



Svetozár Hurban Vajanský bol bol [slovenský](https://sk.wikipedia.org/wiki/Slovensko) [spisovateľ](https://sk.wikipedia.org/wiki/Spisovate%C4%BE), [publicista](https://sk.wikipedia.org/wiki/Publicista), [literárny kritik](https://sk.wikipedia.org/wiki/Liter%C3%A1rny_kritik) a [politik](https://sk.wikipedia.org/wiki/Politik). Narodil 16. 01. 1847 v Hlbokom pri Senici ako syn štúrovca Jozefa Miloslava Hurbana. Svoje prvé literárne pokusy uverejnil v roku 1857 v domácom časopise Zrnká. V rokoch 1858 – 1867 chodil na viaceré gymnáziá. V roku 1867 ho prijali na právnickú akadémiu v Bratislave. Ako dvadsaťročný uverejnil svoje prvé príspevky v Pešťbudínskych vedomostiach. Viliam Pauliny-Tóth podpísal 1. júla 1873 jeho úvodník „Škola a život“ pseudonymom Vajanský. Mal aj iné pseudonymy a nazývali ho aj „Patriarcha Slovákov“. V roku 1874 zložil v Budapešti advokátsku skúšku a v Skalici si zriadil vlastnú kanceláriu. O rok neskôr sa oženil s Inou Dobrovitsovou. Časopis Slovenské pohľady obnovil v roku 1881. V rokoch 1883 až 1904 ho trikrát uväznili za jeho publicistickú a novinársku činnosť. 4. 12. 1906 sa stal šéfredaktorom Národných novín. Poslednýkrát navštívil Rusko v rokoch 1913 – 1914. Zomrel 17. augusta 1916 a je pochovaný na Národnom cintoríne v Martine.

Text si prepíš do zošita a odpovedz na otázky podľa textu o Svetozárovi Hurbanovi Vajanskom:

1. Kde sa narodil?
2. Volali ho aj „Patriarcha Slovákov“?
3. Kedy presne (dátum) použili pseudonym Vajanský?
4. Koho si vzal za manželku?
5. Bol synom známeho štúrovca?
6. Ktorých novín bol šéfredaktorom?
7. Kde je pochovaný?